CELEX: 32018D1656
Language: hu
Date: 2018-11-06 00:00:00
Title: A Tanács (KKBP) 2018/1656 határozata (2018. november 6.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról

7.11.2018   
               
               
                  HU
               
               
                  Az Európai Unió Hivatalos Lapja
               
               
                  L 276/10
               
            
         A TANÁCS (KKBP) 2018/1656 HATÁROZATA
         (2018. november 6.)
         a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. november 13-án elfogadta a venezuelai helyzetre tekintettel hozott korlátozó intézkedésekről szóló (KKBP) 2017/2074 határozatot (1).
                  
               
                     (2)
                  
                  
                     A (KKBP) 2017/2074 határozat felülvizsgálata alapján a korlátozó intézkedéseket 2019. november 14-ig meg kell hosszabbítani.
                  
               
                     (3)
                  
                  
                     Egy, a (KKBP) 2017/2074 határozat I. mellékletében felsorolt személy esetében módosítani kell a jegyzékbe vételére vonatkozó indokolást.
                  
               
                     (4)
                  
                  
                     A (KKBP) 2017/2074 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/2074 határozat a következőképpen módosul:
            
                        1.
                     
                     
                        A 13. cikk helyébe a következő szöveg lép:
                        
                           „13. cikk
                           Ezt a határozatot 2019. november 14-ig kell alkalmazni.
                           Ezt a határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.”
                        
                     
                  
                        2.
                     
                     
                        Az I. melléklet e határozat mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2018. november 6-án.
            
               
                  a Tanács részéről
               
               
                  az elnök
               
               H. LÖGER
            
         
         
            (1)  A Tanács (KKBP) 2017/2074 határozata (2017. november 13.) a venezuelai helyzetre tekintettel hozott korlátozó intézkedésekről (HL L 295., 2017.11.14., 60. o.).
      
      
         
            MELLÉKLET
            A (KKBP) 2017/2074 határozat I. mellékletének 7. bejegyzése helyébe a következő szöveg lép:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel dátuma
                        
                     
                           „7.
                        
                        
                           Diosdado Cabello Rondón
                        
                        
                           Születési ideje: 1963. április 15.
                        
                        
                           Az alkotmányozó nemzetgyűlés elnöke és a venezuelai Egyesült Szocialista Párt (PSUV) első alelnöke. Részt vesz a venezuelai demokrácia és a jogállamiság aláásásában, többek között azzal, hogy a médiát a politikai ellenzék, egyéb média és a civil társadalom elleni nyilvános támadásokra és fenyegetésekre használja fel.
                        
                        
                           2018.1.22.”